Sakserne okkuperte det land som kom til å bli kongeriket Essex en gang tidlig på 400-tallet ved (det arkeologiske funnstedet) Mucking og andre steder. En stor andel av disse første bosetterne kom fra Gamle Sachsen i dagens Tyskland. I henhold til britiske legender (se ) var det landet som ble kjent som Essex gitt til sakserne fra britonerne som følge av den beryktede hendelsen (De lange knivers forræderi) som skal ha skjedd en gang rundt 460 under styret til høykonge Vortigern. Forskeren Della Hooke har knyttet det området som kongene i Essex kontrollerte til det før-romerske området Trinovantium (det vil si stammen trinovantere).